6 



ganske uvæsenligt fra sin nuværende Skikkelse, og med 

 Hensyn til Dybdeforholdene findes der i de af Provst 

 Schade meddelte Oplysninger kun meget faa større Af- 

 vigelser fra de nu stedfindende Forhold, som nedenfor 

 skulle blive nærmere omtalte. 



Afstanden i lige Linie mellem Fjordens vestlige Indløb 

 ved Thybo Røn og dens Udtræden i Kattegattet ved Hals 

 er omtrent 17 danske Mile, men paa Grund af dens bugtede 

 Løb bliver Seillinien ad nærmeste Vei 23 — 24 Mile. Fjor- 

 dens samlede Vandareal beløber sig til c. 26 Kvadratmile. 



I sin nuværende Skikkelse danner Limfjordens østligste 

 Del, fra Hals til Øen Egholm (V. f. Aalborg), en forholdsvis 

 smal Rende med en nogenlunde ensformig Brede, der gjen- 

 nemsnitligt beløber sig til c. 2000 Al. Ved stærkt Lavvande 

 indsnevres Breden dog meget betydeligt, idet der paa begge 

 Sider af Seilløbet fremtræder neppe overskyllede Flakker, 

 saa at der kun bliver en Rende af 2 å 3 Kabellængders 

 Brede tilbage. Dybden i denne varierer mellem 23 og 54 

 Fod og er paa de fleste Steder mellem 30 og 40 Fod. 

 Bunden i Renden bestaar for største Delen af Dødtang og 

 blødt Mudder, der paa sine Steder har en Mægtighed af 

 mange Alen. Flakkerne og Holmene, som strække sig langs 

 Land og paa hvilke der kun findes et Par Fod Vand eller 

 endnu mindre, bestaa derimod overveiende af Sand, der 

 paa mange Steder — navnlig mellem Hals og Vestenden af 

 „Lange Rak" — er stærkt blandet med Mudder og Slik; de 

 ere i Regelen pletvis bevoxede med Græstang og Bændel- 

 tang (inderst Ruppia, yderst Zostera) og tjene som Op- 

 holdssted for uhyre Masser af Mya arenaria, Littoriner, 

 Hydrobier og Rissoa membranacea; i mindre Antal fore- 



